მიხეილ გუცერიევი
მიხეილ საფარბეკოვიჩ გუცერიევი (რუს. Михаи́л Сафарбе́кович Гуцери́ев; დ. 9 მარტი, 1958; ყაზახეთის სსრ, საბჭოთა კავშირი) — ინგუში მეწარმე, ეკონომიკის დოქტორი, პოეტი, რუსეთის ფედერაციის მწერალთა კავშირის წევრი. SAFMAR Group-ის ძირითადი აქციონერი. ფლობს საკონტროლო წილებს რუსეთის უმსხვილეს საცალო კომპანიებში - PJSC M.video და JSC Eldorado. არის ბრიტანეთში დაფუძნებული GCM Global Energy Inc-ის მფლობელი, რომელიც ნედლ ნავთობს აზერბაიჯანსა და ყაზახეთში აწარმოებს. გუცერიევი არის რუსეთის მრეწველთა და მეწარმეთა კავშირის მმართველი საბჭოს წევრი. 2002 წლიდან ის Forbes-ის ყოველწლიური რეიტინგის 200 უმდიდრესი რუსის მუდმივი მონაწილეა, სადაც 2021 წლის მონაცემებით 2,5 მილიარდი დოლარით მე-60 ადგილი დაიკავა. 2020 წელს გუცერიევების ოჯახი დასახელდა "რუსეთის უმდიდრესი ოჯახების" რეიტინგში მესამე ადგილზე. ოჯახის ქონების საერთო ღირებულება $3.2 მილიარდია.